KLASA: 604-02/19-01/1

UR.BROJ: 2112-02/4-19-1

Lokve, 07. studeni 2019.

Temeljem odluke o uvjetima i kriterijima za dodjelu učeničkih i studenskih stipendija („Službene novine Općine Lokve 5/2016), općinski načelnik Općine Lokve raspisuje slijedeći

**N A T J E Č A J**

za dodjelu stipendija učenicima i studentima

s područja Općine Lokve

za školsku/akademsku godinu

2019./2020.

**Naziv tijela koje raspisuje natječaj:**

Općina Lokve, Općinski načelnik raspisuje natječaj za dodjelu stipendija za redovne učenike srednjih škola i redovne studente s prebivalištem na području Općine Lokve najmanje tri godine do prijave na natječaj, s namjerom pružanja novčane nagrade za podmirenje troškova vezanih uz školovanje, čime se potiče, motivira i omogućuje što većem broju učenika i studenata s područja Općine Lokve uspješno stjecanje srednjoškolskog i fakultetskog obrazovanja.

**Vrsta, broj i iznos stipendija:**

Općina Lokve dodjeljuje 4 stipendije. Dvije stipendije školske/akademske temeljem uspjeha i dvije školske/akademske stipendije temeljem socijalnog statusa.

* Školska stipendija iznosi 400,00 kn mjesečno
* Studenska stipendija iznosi 600,00 kn mjesečno

**Vrijeme trajanja natječaja/rok za podnošenje prijave:**

Stipendije se dodjeljuju za svaku školsku (akademsku) godinu temeljem natječaja i to za 10 (deset) mjeseci školske/akademske godine.

Prijave na natječaj dostavljaju se do **29. studenog 2019. godine.**

**Naziv i adresa tijela kojem se zahtjevi podnose:**

Prijave se dostavljaju Povjerenstvu za dodjelu stipendija na adresu:

**Općina Lokve**

*Povjerenstvo za dodjelu stipendija*

Šetalište Golubinjak 6

HR-51316 Lokve

sa naznakom „za natječaj – stipendija“.

**Opći uvjeti i kriteriji za dodjelu stipendija:**

Pravo sudjelovanja na natječaju imaju učenici srednjih škola i studenti koji udovoljavaju sljedećim uvjetima :

**Učenici**

* do prijave na natječaj imaju najmanje tri (3) godine prebivalište na području Općine Lokve
* su državljani Republike Hrvatske
* nemaju kredite ili stipendije po drugim osnovama

**Studenti**

* do prijave na natječaj imaju najmanje tri (3) godine prebivalište na području Općine Lokve
* su državljani Republike Hrvatske
* nemaju kredite ili stipendije po drugim osnovama
* nisu stariji od 27 godina
* se redovno upisuju u sljedeću godinu

**Popis dokumenata i dokaza o ispunjavanju uvjeta za dodjelu stipendija koje je obavezno priložiti uz prijavu na natječaj:**

***Dokumenti koje je potrebno dostaviti su slijedeći:***

Prijava na natječaj za dodjelu stipendija (obrazac se preuzima na internetskim stranicama Općine Lokve www.lokve.hr ili se osobno podiže u Općini Lokve.

* original uvjerenje da se upisuju u školu/fakultet
* uvjerenje o prebivalištu (ne starije od 60 dana)
* dokaz o državljanstvu
* izjava da kandidat nema kredita ili drugu stipendiju
* dokaz o prosjeku ocjena za prethodnu godinu
* izjava o članovima zajedničkog domaćinstva(roditelji i uzdržavana djeca)
* ukupni prihodi svih članova domaćinstva iz točke (za zadnja 3 mjeseca)
* dokaz da je roditelj nezaposlen, invalid, samohrani roditelj…
* Izjava o nekorištenju drugih stipendija

***Uz dokumentaciju potrebno je priložiti dokaz o posebnim kriterijima (ako postoje) točka 8:***

* kandidat dijete poginulog branitelja ili invalida Domovinskog rata odnosno invalida (invaliditet preko 60 %, dokaz: preslika potvrde za roditelje vojne ili civilne invalide Domovinskog rata, preslika rješenja Hrvatskog zavoda za mirovinsko osiguranje o utvrđivanju invaliditeta za roditelje kandidata s tjelesnim oštećenjem preko 60%),
* kandidat čiji je jedan od roditelja invalid Domovinskog rata ili invalid sa tjelesnim oštećenjem do 60% (dokaz: preslika potvrde za roditelje vojne ili civilne invalide Domovinskog rata, preslika rješenja Hrvatskog zavoda za mirovinsko osiguranje o utvrđivanju invaliditeta za roditelje kandidata),
* roditelj kandidata sudionik Domovinskog rata, (dokaz: preslika potvrde o sudjelovanju roditelja u Domovinskom ratu),
* kandidat bez oba roditelja (dokaz: preslika matične knjige umrlih),
* kandidat dijete samohranog roditelja (dokaz: preslika matične knjige umrlih)
* kandidat invalid (dokaz: preslika rješenja Hrvatskog zavoda za mirovinsko osiguranje o utvrđivanju invaliditeta kandidata),
* uvjerenje Zavoda za zapošljavanje za nezaposlene članove domaćinstva (original) ili elektronski ispis radnog staža Hrvatskog zavoda za mirovinsko osiguranje za članove koji nisu zaposleni i ne vode se u evidenciji Hrvatskog zavoda za zapošljavanje,
* potvrdu da se brat/sestra školuju na fakultetu, u srednjoj školi, osnovnoj školi ili su predškolske dobi,
* potvrdu Centra za socijalnu skrb o korištenju prava na stalnu novčanu pomoć ,

Tražena dokumentacija ne smije biti starija od 3 mjeseca.

Iz jednog obiteljskog domaćinstva stipendiju Općine Lokve može primati samo jedan stipendista, koji udovoljava uvjetima za dobivanje stipendija, bez obzira da li je učenik ili student i bez obzira na odnos njihovih ostvarenih bodova.

Prijave bez odgovarajuće dokumentacije, kao i nepravodobno podnesene prijave, neće se razmatrati.

O rezultatima natječaja kandidati će biti obaviješteni objavom liste kandidata za dodjelu stipendija na oglasnim pločama Općine Lokve kao i na web stranici: [www.lokve.hr](http://www.lokve.hr) u roku od 10 dana od isteka roka za podnošenje zahtjeva za dodjelu stipendije.

U roku od 8 dana od dana objavljivanja Liste, svaki kandidat može podnijeti pismeni prigovor općinskom načelniku.

****Odluka Općinskog vijeća Općine Lokve je konačna. (Njome se potvrđuje lista kandidata, utvrđuje koliki broj stipendija se dodjeljuje, te mjesečni novčani iznos stipendija).